প্রায় ৯ মাস অপেক্ষার পর গঠিত হয়েছে সিলেট জেলা ও মহানগর ছাত্রলীগের পূর্ণাঙ্গ কমিটি। গত রবিবার ছাত্রলীগ সভাপতি মাহমুদ হাসান রিপন ও সাধারণ সম্পাদক মাহফুজুল হায়দার চৌধুরী রোটন সিলেট জেলা ও মহানগর কমিটি  অনুমোদন দেন। কমিটি গঠিত হওয়ায় ছাত্রলীগ নেতাকর্মীদের মধ্যে ব্যাপক উত্সাহ-উদ্দীপনা বিরাজ করছে। ছাত্রলীগের একাধিক নেতা বলেন, প্রকৃত ও মেধাবী ছাত্র এবং সংগঠনের জন্য ত্যাগী, সত্ ও যোগ্যদের কমিটিতে স্থান দেয়া হয়েছে। তবে পদবঞ্চিতরা ক্ষোভ ও হতাশা ব্যক্ত করছেন। গত বছরের ২০ অক্টোবর সিলেট জেলা ও মহানগর ছাত্রলীগের সভাপতি ও সাধারণ সম্পাদকের নাম ঘোষণা করা হয়েছিল।